jkorsvik/nowiki_second_scrape_merged huggingface dataset:
Orkanen Sandy

Orkanen Sandy var en orkan som raste over Jamaica, Cuba, Bahamas, Haiti, Den dominikanske republikk og det sørøstre USA, og som traff østkysten av USA igjen den 29. oktober 2012, da med betydelig større kraft enn tidligere i sitt forløp. Orkanen ble også en periode kalt «Frankenstorm» fordi man antok at den ville treffe nordøstlige USAs storbyer på halloween.Sandy var en kategori 2-orkan.


== Orkanens bevegelser og skadeomfang ==

Sandy startet i Det karibiske hav, hvor den både var en kategori 1- og kategori 2-orkan.


=== Jamaica ===
Onsdag 24. oktober traff Sandy Jamaica.  


=== Cuba ===
Da stormen traff Cuba torsdag 25. oktober, var den oppgradert til en kategori 2-orkan. Elleve personer er bekreftet omkommet i Santiago-distriktet. Så mye som 5 000 boliger ble totalskadd og 30 000 andre boliger mistet taket.


=== Bahamas ===
En person er bekreftet omkommet da stormen traff Bahamas 25. oktober.


=== Haiti ===
Foreløpig er 44 personer bekreftet omkommet på Haiti, hvor 370000 fortsatt levde i provisoriske hjem etter det store jordskjelvet i 2010.


=== Den dominikanske republikk ===
Myndighetene i Den dominikanske republikk evakuerte over 18000 personer etter at stormen hadde ødelagt flere broer og isolert 130 boligområder.


=== Puerto Rico ===
Oversvømmelser gjorde at over 100 familier måtte evakueres i Puerto Rico.


=== USA ===
Sandy traff New York og New Jersey den 29. oktober. Den krevde 13 menneskeliv og oversvømte store deler av landområdene. Vannmassene var et resultat av stormfloen samtidig med kraftig regn.Uværet førte til at 6,5 millioner mennesker i 13 stater mistet strømmen, både fordi strømmaster ble revet ned, og fordi enkelte strømselskaper stengte strømmen som et sikkerhetstiltak. Regnet kunne ikke hindre at en rekke branner ble forårsaket av trær som blåste over kraftledninger eller av trafostasjoner som eksploderte da de ble oversvømmet. Breezy Point i Queens ble rammet av en brann som ble spredt av den voldsomme vinden, og som ødela 111 bygninger og skadet ytterligere 20; brannfolkene ble sinket av oversvømmede gater.Børsen i New York holdt stengt både 29. og 30. oktober som følge av oversvømmelser. Hele Wall Street ble rammet av orkanen. Det pågikk også valgkamp i amerikansk politikk da Sandy intraff, so 
I Vest-Virginia falt det 0,5 meter snø som følge av stormen.

		
		
		


=== Canada ===
Orkanen beveget seg nordover mot Canada traff delstaten Ontario på morgenen den 30. oktober. En person omkom, og flere flyavganger ble kansellert.


== Referanser ==


== Eksterne lenker ==
(en) orkanen Sandy – Encyclopedia of Surfing
Tom Christophersen

Tom Wrold Christophersen (født 7. november 1943) er en norsk lokalpolitiker (Sp), gårdbruker, lektor samt lærebok- og sakprosaforfatter. 
Christophersen var ordfører i Nittedal 1999–2007. Christophersen er ansatt som lektor ved Bjertnes videregående skole i Nittedal. Per 2020 er han også leder i Nittedal historielag.


== Bibliografi ==
Hovedlinjer. Norsk litteraturhistorie for den videregående skolen (sammen med Otto Hageberg)
Nittedal kommune i 150 år
Nittedal og Hakadal bondelag 1882-1982
Freden, våren og Varingen : Varingen 1946-1996
Idrettsglede i 100 år, Hakadal Idrettslag


== Referanser ==
Otto III av Brandenburg

Otto III av Brandenburg, kalt Den fromme (født 1215, død 9. oktober 1267 i Brandenburg an der Havel), var markgreve av Mark Brandenburg, først sammen med sin bror Johan I av Brandenburg fra 1220 til dennes død 1266 og deretter alene til sin egen død 1267. 
Otto III var sønn av askanieren Albrekt II av Brandenburg og Mathilde von Groitzsch (1185–1225), datter av grev Konrad II av Lausitz av Huset Wettin.
Otto giftet seg i 1243 med Beatrix (Božena), datter av kong Václav I av Böhmen. Ved giftermålet kom området Bautzen/Oberlausitz til Markgrevskapet Brandenburg.
Deres barn var

Johann III fra Praha (1244–1268)
Otto V av Brandenburg  (ca. 1246–1298)
Albrekt III av Brandenburg (ca. 1250–1300)
Otto VI den lille (ca. 1255–1303)
Kunigunde (?–ca 1292)∞ 1264–1269 hertug Bela av Slawonien
∞ 1273 hertug Walram V av Limburg, (?–1280)Mathilde (?–1316) ∞ 1266 hertu Barnim I av Pommern (ca 1218–1278)


== Referanser ==


== Eksterne lenker ==
(de) Otto von Heinemann: «Otto III., Markgraf von Brandenburg». I Allgemeine Deutsche Biographie (ADB). Bind 24, Duncker & Humblot, Leipzig 1887, s. 659.
Yikuang

Yikuang, også kjent som Prins Qing, fullt navn: Aisin-Gioro Yikuang, kinesisk: 愛新覺羅·奕劻, posthumt navn: Prins Qingmi av første rang, 慶密親王), født 16. november 1838 i Beijing, død 28. januar 1916, var en mandsjuisk statsmann og prins tilhørende den keiserlige Aisin Gioro-familien i Qingdynastiets tid i Kina.


== Liv og virke ==
Yikuang trådte allerede i 1864 inn i det offentlige liv, da han fikk i oppdrag å ta opp kampen mot de såkalte «hestetyvene», noen svært truende røverskarer i det nordlige Zhili og i Mandsjuria. Han ble i 1884 satt i spissen for ministeriet for utrikesanliggender (Zongli yamen) og tilhørte fra denne tid og frem til Xinhairevolusjonen i 1912 den kinesiske stats ledende menn. 
Under bokseropprørets krig i 1900 prøvde han i det lengste å oppfordre erkekeiserinne Cixi til forsiktighet; etter den keiserliga families flukt fra Beijing førta han og Li Hongzhang fredsforhandlinger med de intervenerende utenlandske makters representanter. Han var under det følgende årtiet rikets kanskje mest fremtredende embetsmann.
Da man i 1911 foretok sine første eksperimenteringer med et konstitusjonelt ministerium i stedet for det gamle storrådet, ble Yikuang utpekt til Kinas første ministerpresident. Allerede hans mandshuiske herkomst gjorde ham imidlertid mislikt innen den nye nasjonalforsamlingen, og dennes funksjoner ble i juni innskrenket rådgivende. Da nasjonalforsamlingen trådte sammen i oktober og opprør brøt ut i mange provinser, fratrådte ministeriet den 1. november, men Yikuang fungerte enda i noen uker som ministerpresident, til Yuan Shikai (15 nov.) vendre tilbake til Beijing. Yikuang trakk seg da tilbake fra det offentlige liv. Han deltok imidlertid i forhandlingene om avviklingen av det dynastiske styre ved Kinas forvandling til republikk i februar 1912. 
Sine siste år tilbragte han i Tianjin under utenlandsk beskyttelse.


== Litteratur ==
Edward J. M. Rhoads: Manchus & Han: ethnic relations and political power in late Qing and early republican China, 1861-1928. Studies on ethnic groups in China. Seattle, [Wash.]: University of Washington Press, 2000. ISBN 0-295-98040-0 (pbk.)
Chen Jiangguo

Chen Jianguo (forenklet kinesisk: 陈建国; tradisjonell kinesisk: 陳建國; pinyin: Chén Jiànguó; født i juli 1945 i fylket Rongcheng i provinsen Shandong i Kina) er en kinesisk kommunistisk politiker.
Han er (2012) kommunistpartiets partisekretær for Ningxia.


== Referanser ==


== Eksterne lenker ==
(en) Chen Jiangguo hos China Vitae
Julehilsen (MC)

Julehilsen er en musikkassett med Ole Ivars, utgitt i 1980.


== Sporliste ==
«Julekveldsvise»
«Genservise»
«Julestria»
«Hvit jul»
«Julepresangen»
«Det lyser i stille grender»
«Julekveld i skogen»
«Romjulsdrøm»
«Sjømannsjul på Hawaii»
«Kjære pappa»
«Du og jeg og dompappen»
«Storebror på sjøen»
«Rønningsve folket»
«Juletrefoten»


== Eksterne lenker ==
Om Julehilsen, fra nettstedet rockipedia.no
Stephen McGuire

Stephen McGuire (født 18. august 1984) er en skotsk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 
Hans bror, Peter McGuire, spiller også boccia på internasjonalt nivå, og begge er født med duchennes muskeldystrofi, som gjør at de sitter i rullestol.


== Karriere ==
I 2005 kom han på 18.-plass ved EM i boccia. Året etter kom han på 19.-plass ved VM i boccia. Bruno Valentim vant VM-gull i klassen BC4 dette året. McGuire kom på 26.-plass ved World Cup i boccia i 2007.Ved EM i boccia 2009 fikk han gull i parkonkurransen, sammen sin bror, og ved Europacupen 2011 på Hamar fikk han også sølv. 
Han fikk sølv ved VM i boccia 2010 (CPISRA Boccia World Championships), bak Dirceu Pinto, og i 2011 kom han på 16.-plass i klassen BC4 ved CPISRA Boccia World Cup 2011. Ved utgangen av 2011 var han rangert som nummer 2 i verden i sin klasse.Ved Paralympiske sommerleker 2012 i London kom han på 4.-plass individuelt i klassen BC4. Han tapte 0-12 for Yuansen Zheng i semifinalen, og 3-5 for Eliseu dos Santos 5-3 i bronsefinalen. I parkonkurransen fikk han også 4.-plass, der han konkurrerte sammen sin bror. De tapte 2-8 for Canada i bronsefinalen.  


== Referanser ==


== Eksterne lenker ==
British Paralympic Association - Stephen McGuire
Profil hos IPC
London 2012 - Stephen Mcguire
London 2012 - Athletics - Boccia (resultater PL 2012)
Peter McGuire

Peter McGuire (født 24. oktober 1982) er en skotsk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 
Hans bror, Stephen McGuire, spiller også boccia på internasjonalt nivå, og begge er født med duchennes muskeldystrofi, som gjør at de sitter i rullestol.


== Karriere ==
I 2006 kom han på 9.-plass ved VM i boccia, i klassen BC4. Bruno Valentim vant VM-gull i denne klassen. I parkonkurransen i denne klassen kom Storbritannia på 7.-plass. McGuire kom på 4.-plass individuelt ved World Cup i boccia i 2007, og 8.-plass i parkonkurransen.Ved EM i boccia 2009 fikk han gull i parkonkurransen, sammen sin bror, og 15.-plass individuelt, og ved Europacupen 2011 på Hamar fikk han bronse individuelt. 
Han kom på 10.-plass ved VM i boccia 2010 (CPISRA Boccia World Championships), der han var med og vant sølv i parkonkurransen sammen sin bror. I 2011 kom han på 15.-plass i klassen BC4 ved CPISRA Boccia World Cup 2011, og kom der på 6.-plass i parkonkurransen. Ved utgangen av 2011 var han rangert som nummer 12 i verden i sin klasse.Ved Paralympiske sommerleker 2012 i London kom han på 8.-plass individuelt i klassen BC4. Han tapte på tie-break for Vivian Lau i kampen om 7.-plassen. I parkonkurransen fikk han 4.-plass, der han konkurrerte sammen sin bror. De tapte 2-8 for Canada i bronsefinalen.


== Referanser ==


== Eksterne lenker ==
British Paralympic Association - Peter McGuire
Profil hos IPC
London 2012 - Peter Mcguire
London 2012 - Athletics - Boccia (resultater PL 2012)
Bergen Brannkorps Musikkorps

Brandkorpset, eller Bergen Brandkorps Musikkorps, ble stiftet 15. april 1891 av branndirektør Daniel Hansen. Dette var også første øvelsesdag. Denne dagen meldte det seg syv menn: Michal Berentsen, Lyder Gjermundstad, Lars Torvik, Olaf Lødemel, Ole Fallebø, Nils Teigland og Anders Rongen. Instruktør var Ivar Moe (1891 - 1895). Allerede 17. mai 1892 holdt musikkorpset sin første konsert fra hovedbrannstasjonens tårn.


== Organisering og tilstelninger ==
Korpset er landets eldste etat-korps, og har siden starten deltatt ved alle tilstelninger i Bergen brannvesen, som f.eks. 75 og 100 års jubile og ved den offisielle åpningen av den nye Hovedbrannstasjonen på Nygårdstangen 18. juni 2007. Korpset har også deltatt årvisst ved 17. mai prosesjonen i Bergen siden 1893.
Korpset spilte i sin spede begynnelse for Edvard Grieg, som var spesielt invitert av Ivar Moe. Grieg skal ha uttalt: "Jeg hører det er folk med gode lunger, men neste gang håper jeg de blåser noe renere."
Det var med musiker Fritz Muller (dirigent 1905 - 1916 og 1924 - 1932) korpset fikk sitt kunstneriske gjennombrudd. Korpset fikk nå stadig flere oppdrag, bl.a. ved idrettsstevner og større arrangement. 
I 1924 ble korpset fastere organisert, der ble valgt styre og ført referat fra møtene. 


== Under krigen ==
Under krigen gikk korpset i "dekning" for å slippe å spille for quislingene. Men spillingen tok seg raskt opp igjen etter krigens slutt, der en bl.a. spilte på jernbanestasjonen da brannkorpsets tysklandsfanger vendte hjem. 
I 1946 ble korpset medlemmer av Bergen krets av Norges Musikkorps Forbund. 


== Arkivet etter Bergen Brandkorps Musikkorps ==
Arkivet etter Bergen Brannkorps Musikkorps er avlevert Bergen Byarkiv, A-1387 Bergen Brannkorps Musikkorps. 
Arkivet inneholder for det meste noter (store og små notebøker/hefter og løse noteark), men også regnskapsmateriale, trykksaker og diverse skriv.


== Litteratur ==
Brosing, Gustav: "Bergen brannvesen 1863 - 1963." Bergen 1963.
Fossen, Anders Bjarne: " Ildens Herre - byens tjener." Bergen 1988.


== Eksterne lenker ==
Brandkorpsets hjemmeside
Bergen Brandkorps Musikkorps - oppslagsverket oVe, artikkel av  Kristine Tvedt Brekke, Bergen Byarkiv.
Li Shaohong

Li Shaohong (kinesisk: 李少红, født 17. juli 1955 i Suzhou i Jiangsu i Folkerepublikken Kina) er en kinesisk filmregissør. Hun studerte ved Beijings filmakademi og tilregnes «femte generasjon» innen kinesisk film. Hun er en av Kinas best kjente kvinnelige regissører. 


== Eksterne lenker ==
(en) Li Shaohong på Internet Movie Database 
(da) Li Shaohong på Filmdatabasen 
(en) Li Shaohong på AllMovie 
(en) Li Shaohong hos The Movie Database
Weibo Yuan

Weibo Yuan (født 10. oktober 1991) er en kinesisk handikappet bocciaspiller som konkurrerer i klassen BC1, som er en av klassene for utøvere med cerebral parese. 


== Karriere ==
Ved Asia & South Pacific Boccia Championships 2009 kom han på 7.-plass. Han kom på 4.-plass ved Asian Para Games 2010, der han tapte semifinalen mot Ji Kwang-Min med 1-4, og bronsefinalen mot Kim Myeong-Su med 1-6. Samme år kom han på 11.-plass ved VM i boccia 2010. Ved utgangen av 2011 var han rangert som nummer 11 i verden i sin klasse.Ved Paralympiske sommerleker 2012 i London fikk han én medalje. Individuelt ble han slått ut i 8.-delsfinalen, etter tap 1-5 for Witsanu Huadpradit. I lagkonkurransen fikk Kina sølv i klassen BC1-2, etter 10–5-tap mot Thailand i finalen.  


== Referanser ==


== Eksterne lenker ==
Profil hos IPC
London 2012 - Weibo Yuan
London 2012 - Athletics - Boccia (resultater PL 2012)
Per Ødegaard

Per Ødegaard (født 15. april 1931, død 26. april 2014) var en norsk skøyteløper som gikk for Oslo Skøiteklub.
Ødegaard konkurrerte også på sykkel og ble norgesmester i 1956 på bane og i 1959 på landeveien i lagkonkurransen. Hans beste prestasjon på skøyter var 3.-plass sammenlagt i NM i 1955 i Bergen/Voss, hvor han vant 5 000 m foran Knut Johannesen og Roald Aas på regnfylte bergenske isforhold. Han startet sin karriere med å bli nummer 2 i junior-NM på skøyter på Notodden i 1950, og han ble nummer 3 i junior-NM på Hamar i 1951. Han deltok i tilsammen 15 senior-NM på rad fra det første på Gjøvik i 1952 og sammenhengende, til han avsluttet med sitt siste NM i Drammen i 1966.
Han var daglig leder av Skøytemuseet ved Frogner stadion i Oslo.Ødegaard døde etter kort tids sykdom.


== Personlige rekorder ==


== Referanser ==


== Eksterne lenker ==
(en) Per Ødegaard – Speedskatingbase.eu 
(en) Per Ødegaard – SpeedSkatingNews.info 
(en) Per Ødegaard – Cycling Archives SkøyterPer Ødegaard – profil Arkivert 27. april 2014 hos Wayback Machine. på Norges Skøyteforbunds nettsider
Snorkelbil

Snorkelbil er en brannbil utstyrt med heve-/teleskopbom, med plattform og vannkanon på toppen som er hydraulisk drevet og kan rotere 360`. Den brukes både til slukning og redningsarbeide.
En snorkelbil er ideell ved branner i høye bygninger. Ved brann kan mennesker bli hindret fra å bruke vanlige evakueringsveier, og blir stående fast høyt oppe. De må da hentes ned fra vinduer eller balkonger. 
Brannvesenet har hatt ulike form for utstyr til denne bruken opp igjennom årene, vanlige stiger, fallkle, redningssekker som gled ned ved hjelp av stokker, redningsgevær til å skyte opp redningsline og selvsagt stigebiler. 
En har også fordelen ved å komme bedre til med slokkemidlene, og kan angripe brannen ovenfra og fra flere sider. 


== Eksterne lenker ==
Simon Snorkel - oppslagsverket oVe, artikkel av  Kristine Tvedt Brekke, Bergen Byarkiv.
Oppelt

Oppelt, Opelt, Opplt og Oplt (Opltová) er et etternavn av tysk opphav.


== Personer ==


=== Oppelt ===
Winfried Oppelt (1912–1999), tysk ingeniør og professor ved Technische Universität Darmstadt
Kurt Oppelt (født 1932), østerriksk kunstløper
Peter Oppelt (født 1966), tysk gynekolog i Linz
Britta Oppelt (født 1978), tysk roer


=== Opelt ===
Friedrich Wilhelm Opelt (1794–1863)
Erika Opelt-Stoevesandt (1919–2013)
Ilona Opelt (1928–1991)
Ulrich Opelt, østtysk slalåmkanopadler


=== Opplt ===
Luděk Opplt (født 1888), tsjekkisk fekter


=== Oplt ===
Libuše Opltová, tsjekkisk forsker
Oldřich Oplt (1919–2001), tsjekkisk maler
Václav Oplt (1847–1935), tsjekkisk katolsk prest
Václav Oplt (fotballspiller), tsjekkisk fotballspiller (målvakt)
Vladimír Oplt (født 1937), tsjekkisk politiker og skogingeniør
Sentralkommisjonen for politiske og juridiske saker

Sentralkommisjonen for politiske og juridiske saker (forenklet kinesisk: 中国共产党中央政法委员会; tradisjonell kinesisk: 中國共產黨中央政法委員會; pinyin: Zhōngguó Gōngchǎndǎng Zhōngyāng Zhèngfǎ Wěiyuánhuì) i Kinas kommunistparti er et organ understilt partiets sentralkomité som har ansvar for politiske og rettslige anliggender. I praksis innebærer dette tilsyn med alle myndigheter som håndhever lov og rett, blant annet politiet. 
Kommisjonen har sin motsvarighet også på lavere forvaltningsnivåer, altså på provins-, prefektur- og fylkesnivå. 
Kommisjonen ledes vanligvis av en sekretær som samtidig er medlem av Den stående komite for politbyrået for det kinesiske kommunistiske parti.


== Historie ==
Kommisjonens forløper var Ledelsesgruppen for politikk og rettsvesen (政法领导小组; Zhèngfǎ Lǐng​dǎo Xiǎo​zǔ) som ble etablert i 1958, med Peng Zhen som leder. Under kulturrevolusjonen var Ji Dengkui lederen, og han forble i embedet til 24. januar 1980. Da ble kommisjonmen opprettet og fikk Peng Zhen tilbake som sekretær. Kommisjonen gikk tilbake til navnet Ledelsesgruppen ... fra mai 1988 til mars 1990.


== Ledere ==
Peng Zhen (1958)
Luo Ruiqing (1958–1960)
Xie Fuzhi (1960–1966)
Ji Dengkui (1969–1980)
Peng Zhen (1980–1982)
Chen Pixian (1982–1985)
Qiao Shi (1985–1992)
Ren Jianxin (1992–1998)
Luo Gan (1998–2007)
Zhou Yongkang (2007–2012)
Meng Jianzhu (2012- )


== Sammensetning til desember 2012 ==

Sekretær: Zhou Yongkang.
Assisterende sekretærer: Wang Lequan, Meng Jianzhu.
Medlemmer: Wang Shengjun, Cao Jianming, Geng Huichang, Wu Aiying, Sun Zhongtong, Chen Yiping, Wang Jianping.


== Eksterne lenker ==
Offisielt nettsted  (kinesisk)
«Senior CPC leader stresses scientific social management», artikkel med referanse til kommisjonen (engelsk)
Sandy

Dette er en side om navnet Sandy. Hvis du leter etter uværet bl.a. i USA, se denne siden: Orkanen Sandy.Sandy er et fornavn som brukes både som kvinnenavn og mannsnavn. Den kvinnelige versjonen er en forkortelse/kjælenavn for "Sandra" eller "Alexandra", mens menn bruker Sandy ofte som forkortelse/kjælenavn for "Aleksander", "Alasdair", "Sandipan", "Sanford" eller "Santiago". Den kvinnelige versjonen staves noen ganger "Sandi" eller "Sandie".
Sandy ble i 2012 kåret til «årets navn» av the American Name Society for sin historiske viktighet og for bruken av navnet til Orkanen Sandy. I 2014 forbød innenriksdepartementet i Saudi-Arabia å gi nyfødte barn navnet Sandy.


== Utbredelse ==
Sandy er mest utbredt som kvinnenavn, og er mye brukt blant annet i Sveits og Østerrike. Det var et svært populært navn på jentebarn født i Qatar i 2012. Mannsnavnet Sandi er nokså vanlig i Slovenia.


=== Kvinnenavn ===
Tabellen nedenfor gir en detaljert oversikt over populariteten til kvinnenavnet Sandy  i noen av de landene hvor statistikk er tilgjengelig.


=== Mannsnavn ===
Tabellen nedenfor gir en detaljert oversikt over populariteten til mannsnavnet Sandy og varianter av dette i noen av de landene hvor statistikk er tilgjengelig.


== Kjente kvinner ==
Sandy Powell - amerikansk kostymedesigner
Sandy McKee - hundekjører
Sandie Shaw - britisk sangerinne


== Kjente menn ==
Sandy Mayer - amerikansk tennisspiller
Sandy Casar - fransk syklist
Alexander "Sandy" Glen - britisk polarforsker og pioner innen pakkereiser


== Annen bruk ==
Orkanen Sandy - tropisk orkan, 2012
Sandy Cohen - rollefigur i dramaserien The O.C.
«4th of July, Asbury Park (Sandy)» – sang av Bruce Springsteen fra 1973, innspilt av The Hollies med tittelen «Sandy»


== Referanser ==


== Eksterne lenker ==

(en) Behind the Name: Sandy
(en) Think Baby Names: Sandy
Skottlands riksvåpen

Skottlands riksvåpen består av en rød løve på gul bakgrunn. Dette våpenet er i dag brukt på det skotske kongeflagget og er en del av Storbritannias riksvåpen. I Skottland har dette riksvåpenet den røde løven i første og fjerde feltet og Englands riksvåpen er i det andre feltet, med en enhjørning til venstre og en løve til høyre for skjoldet som holder skjoldet. I resten av Storbritannia står skjoldholderne motsatt, og det skotske våpenet er i det andre feltet, oppe til høyre.Fram til Skottland kom i personalunion med England og Irland i 1603, var den røde løven hovedsymbolet i riksvåpenet. Jakob VI av Skottland og I av England innførte elementer fra det engelske, det irske og det franske riksvåpenet; dette siste fordi den engelske kronen fortsatt gjorde krav på Frankrike. Jakob brukte ulike versjoner av skjoldet i Skottland og England, en forskjell som har holdt seg til våre dager.

		
		
		


== Referanser ==
Æthelstan av East Anglia

Æthelstan var konge av East Anglia på 800-tallet.
Som med andre konger av East Anglia foreligger det få skriftlige kilder, men han er avbildet på en rekke mynter.
Det blir antatt at Æthelstan var kongen som beseiret og drepte de merciske kongene Beornwulf (drept 826) og Ludeca (drept 827). Han kan ha forsøkt å sikre seg makten i East Anglia da Coenwulf av Mercia døde i 821. Dersom dette er tilfelle, må han ha blitt slått av Coenwulfs etterfølger Ceolwulf. 
Det er antatt at hans periode ved makten endte i midten eller slutten av 840-årene. Han ble etterfulgt av Æthelweard.


== Kilder ==
Kirby, D.P., The Earliest English Kings. London: Unwin Hyman, 1991. ISBN 0-04-445691-3
Yorke, Barbara, Kings and Kingdoms of Early Anglo-Saxon England. London: Seaby, 1990. ISBN 1-85264-027-8


== Se også ==
Óengus II av pikterne
Skottlands flagg